google/wiki40b huggingface dataset:
Animismo

Ang animismo (mula sa Lating anima o "kaluluwa", "buhay") ay isang paniniwala na nagsasabing mayroong puwersang hindi materyal na nagpapakilos sa kapaligiran. Sinasabi rin dito na may kani-kaniaya o angking kaluluwa ang mga bagay-bagay. Bukod dito, isa itong paniniwala sa kapangyarihan at lakas ng kaluluwa. Isa itong ideyang pilosopikal, relihiyoso, o espiritwal na umiiral ang mga kaluluwa o mga espiritu hindi lamang sa mga tao at mga hayop, ngunit maging sa mga halaman, mga bato, mga likas na kaganapang katulad ng kulog, sa mga heograpikong katangiang katulad ng mga bundok o mga ilog, o iba pang mga entidad ng kapaligirang likas, na isang proposisyong kilala rin bilang hilosoismo sa pilosopiya. Sa animismo, maaaring paniwalaan ding may mga kaluluwa ang mga konseptong walang tiyak na anyo o abstrakto, katulad ng mga salita, mga tunay na pangalan, o mga metapor sa mitolohiya. Karamihan sa mga pananampalatayang nagbibigay-diin sa animismo ay mga relihiyong-bayan, katulad ng sari-saring mga anyo ng Shamanismo, Shinto, Taoismo, Wicca, Budu, o ilang daloy ng Hinduismo.
Sa kahabaan ng kasaysayan ng Europa, nagmuni-muni ang mga pilosopong katulad nina Plato, Aristotle, Thomas Aquinas, kasama ng iba pa, na umiiral ang kaluluwa sa mga hayop, mga halaman, at mga tao.
Asymptote

Sa analitikong heometriya o analitikal na heometriya, ang asymptote ng isang kurba ay isang linya nang sa gayon na ang layo sa pagitan ng kurba at ng linya ay lumalapit sa sero habang ang tendensiya nito ay tungo sa walang hanggan. Ang ibang mga pinagkukunan ay isinasama ang pangangailangan na ang kurba ay hindi maaaring tawirin ang linya nang madalas, subalit ito ay hindi karaniwan para sa mga modernong manunulat. Sa ibang konteksto, tulad ng alhebraikong heometriya, ang asymptote ay binigyang kahulugan bilang isang linya na tanway o tanghente sa isang kurba sa awanggan.
Ang salitang asymptote ay nagmula sa salitang Griyego na ἀσύμπτωτος (asumptōtos) na ang ibig sabihin ay, "hindi bumabagsak nang magkasama", galing ἀ priv. + σύν "magkasama" + πτωτ-ός "bumagsak". Ang terminong ito ay ipinakilala ni Apollonius ng Perga sa kanyang aralin sa mga seksiyon ng alimusod (conic sections), pero kontra sa makabagong kahulugan, ginamit niya ito para tukuyin ang anumang linya na hindi sasalubong sa ibinigay na kurba.
Merong tatlong uri ng potensiyal na asymptote: pahalang, patayo at pahilig na asymptote. Para sa mga kurbang ibinigay ng grapo ng punsyon y=f(x), ang mga pahalang na asymptote ay ang mga pahalang na linya na nilalapitan ng grapo ng punsyon habang ang x ay dumadako sa +∞ o −∞. Ang mga patayong asymptote naman ay ang mga patayong linya malapit sa kung saan ang function ay lumalaki nang walang hangganan.
Perhaps Love

Ang Perhaps Love ay isang palabas sa telebisyon sa Timog Korea.
Jyoou no Kyoushitsu

Ang Jyoou no Kyoushitsu ay isang palabas sa telebisyon sa bansang Hapon.
Bansang umuunlad

Ang bansang umuunlad, na tinatawag ding bansang hindi gaanong maunlad o bansang bahagya ang pag-unlad, ay isang bansang may mababang antas ng dami ng mga bagay na pangkapakanan.  Dahil sa walang nag-iisang kahulugan ng katagang bansang umuunlad o bansang paunlad na pandaigdigang kinikilala, ang mga antas ng kaunlaran ay maaaring magpaiba-iba o magpabagu-bago nang malawakan sa loob ng tinatawag na mga bansang umuunlad.  Ilan sa umuunlad na mga bansa ang may mataas ngunit pangkaraniwang pamantayan ng pamumuhay.
Ang mga bansang may mas masulong na mga ekonomiya kaysa sa iba mga nasyong umuunlad pa lamang, subalit hindi pa nakapagpapakita ng mga tanda ng isang bansang maunlad, ay inuuri sa ilalim ng katagang mga bagong bansang industriyalisado.
Northwestern Mindanao State College of Science and Technology

Ang Northwestern Mindanao State College of Science and Technology ay isang kolehiyong paaralan na matatagpuan sa Lungsod ng Tangub, Misamis Occidental, Pilipinas.
Ito ay itinatag noong 1971 at kasalukuyang pinamumunuan ni Atty. Philip T. Tan.
Graig Cooper

High School Career

Noong 2005, si Cooper ay tinanghal na Mr. Football sa Tennessee at napabilang din siya sa first-team All State nang pangunahan niya ang kanyang koponan sa kampeyonato ng estado (state championship) at nagpakitang liksi at bilis sa 2,123 yards at 30 touchdowns. Gayun din, siya ay nagtamo ng 291 yarda sa resepsiyon na may dalawang touchdowns. Doon sa Melrose/Milford Prep, pinangunahan ni Cooper ang kanyang koponan na may talang 1,327 yarda at 15 touchdowns sa loob lamang ng walong laro at nagtataglay ng average na 12.5 yarda per carry (hindi siya nakalaro ng dalawang beses dahil sa diprensiya sa leeg at hamstring.
Noong 2006, base sa Rivals.com, siya ay pumang-apat sa pangkalahatan sa estado ng Tennessee at pang-sampu naman sa mga running back base sa Scout.com. Napili din siya ng ESPN bilang pang dalawangpu’t walo sa running back. Sa taong 2007, siya ay napili na pang-anim na running back ayon sa Scout.com. Sa mga koponan, mas pinili ni Cooper ang Miami kaysa sa Oklahoma State, Tennessee at Mississippi.
Ikinumpara ni Cooper ang sarili kay Reggie Bush. Siya ay tinatawag din na “human highlight film” ng kanyang coach. Noong high school. Si Cooper ay mas madalas na masama sa line-up bilang slot receiver. Siya rin ay nanggaling sa paaralang pinanggalingan nina CB Carlos Armour. Chose Miami over Oklahoma State, Tennessee and Mississippi. Naging coached din niya si Chester Flowers Jr.
Sinabi ni Larry Coker: "Bilang Mr. Football, si Graig Cooper ay ang pinakamahusay na manlalaro ng football sa estado. Siya ay isang mailap na manlalaro, katipo ni Reggie Bush bilang manlalaro na may taglay na sobrang bilis. Siya rin ay tinaguriang isang gamebreaker.

University of Miami Career

Nagsimula si Cooper sa kanyang career sa kolehiyo sa University of Miami ng taong 2007. Sa kanyang unang laro bilang isang Miami Hurricane, siya ay nagtaglay ng rushed para sa 116 yards sa 12 carries laban sa Marshall University.
In 2007, Graig Cooper ranked the No. 6 running back by Scout.com. In 2006 was ranked the No. 4 overall player in the state of Tennessee by Rivals.com, rated the No. 10 running back by Scout.com, and ranked the No. 28 running back by ESPN. PrepStar All-American.
Pandora

Ayon sa mitolohiyang Griyego, si Pandora ang unang babaeng tao. Sa pag-uutos ni Zeus, nilikha siya ni Hephaestus mula sa paghubog sa putik. Siya ang paksa ng salaysaying Kahon ni Pandora.

Pangalan

Nangangahulugan ang kanyang pangalan ng "handog ng lahat ng mga diyos", dahil nagbigay ang bawat isa sa mga diyos at diyosa ng Bundok ng Olimpo ng kanilang mga ambag sa paglikha kay Pandora. Kilala rin siya bilang Anesidora, na may ibig sabihing "babaeng nakapagdurulot ng pagbibigay ng mga handog".

Paglikha kay Pandora

Dahil sa paglikha ni Prometeo sa taong lalaki bilang kamukha ng mga diyos, iniutos ni Zeus ang paglikha sa lipi ng mga kababaihan, sa pangunguna ni Pandora. Pagkaraan mahubog siya ni Hepesto mula sa tinubigang lupa o putik, hiningahan siya ng buhay ni Athena. Si Athena rin ang nagbigay ng kasuotan o damit kay Pandora. Nagmula sa mga diyos na tinatawag na Mga Kawang-gawa (tinatawag ding Karidad, Karitas, o Obras-Pias) ang kanyang mga alahas. Dahil sa kagagawan ni Zeus, nabigyan ni Hermes si Pandora ng kakayahang sa panlalansi, pagkatuso, at pagsisinungaling.

Kahon ni Pandora

Batay sa mitolohiyang Griyego, binigyan si Pandora ni Zeus ng isang ginintuang kahon (malaking taguan o imbakang garapon o pithos sa orihinal na bersyon; naging kahon, kaskete o estutse sa ibang mga bersyon) at inutusang huwag itong bubuksan. Subalit dahil sa kagustuhan ni Pandorang malaman kung ano ang laman ng kahon, sinilip niya ng isang ulit ang loob nito. Dahil dito, nakawala ang lahat ng mga uri ng kasamaan palabas sa paligid ng mundo. Ngunit nagawa niyang maipinid ang takip ng kahon upang masagip ang pag-asa, ang nag-iisang mabuting bagay na natirang nakapaloob sa kahon ni Pandora.
Woman's Island

Ang Woman's Island ay isang palabas sa telebisyon sa bansang Hapon.
That's Perfect

Ang That's Perfect ay isang palabas sa telebisyon sa Timog Korea.
Unibersidad ng Hull

Ang Unibersidad ng Hull (Ingles: University of Hull) ay isang pampublikong unibersidad sa pananaliksik sa Kingston upon Hull, isang lungsod sa East Riding of Yorkshire, Inglatera.  Itinatag ito noong 1927 bilang University College Hull.  Ang pangunahing campus sa unibersidad ay matatagpuan sa Hull at ito ang tahanan ngHull York Medical School, isang pinagsamang inisyatiba kasama ang Unibersidad ng York.
Super Laff-In

Ang Super Laff-In ay isang palabas sa telebisyon sa Pilipinas ng GMA network at ABS-CBN.
1 vs. 100

Ang 1 vs. 100 (Philippine game show) ay isang palabas sa telebisyon sa Pilipinas ng ABS-CBN.
Sweet Bear

Ang Sweet Bear ay isang palabas sa telebisyon sa Timog Korea.
Socorro Acosta

Si Socorro Acosta ay isang politiko sa Pilipinas.
Tatak Marangal ng Hapon

Kasaysayan

Sa Kapanahunang Meiji, wala sinumang maaaring gumamit ng Tatak Marangal maliban sa Baginda ng Hapon, na siya ring gumagamit ng krisantemong may 16 na talulot at dagdag pa rito ang panibagong 16 na talulot sa likuran ng unang hanay nito. Ang bawat kasapi ng Pamilyang Marangal ay gumagamit ng bahagyang kakaibang salin ng tatak. Ang mga dambanang Shinto ay kadalasang tinatanghal ang tatak marangal o ginagamit ang ilang kasangkapan nito sa kanilang mga sagisag.
Sa mga unang kasaysayang Hapones, nang si Bagindang Go-Daigo ay pinatapon nang tinangka niyang wasakin ang kapangyarihan ng shogunato noong 1333, tinaguyod niya ang krisantemong may 17 talulot upang maiba siya kay Bagindang Kōgon ng Kahilagaang Kabahayan na pinanatiling ginamit ang marangal na mon na may 16 na talulot.

Paglalarawan

Ang sagisag ay isang dilaw o pulaw na krisantemo na may itim o pulang balangkas at sanligan. Sa gitna ay may bilog na naliligiran ng 16 na talutot sa bukana. Sa likuran nito ay may 16 na talutot din ngunit halinhinang nakailalim sa mga laylayan ng pangkat ng mga talutot sa harapan. Isang halimbawa kung saan ito ginagamit ay matatagpuan sa medalya ng Tagubilin ng Krisantemo.
Ang mga ibang kasapi ng Pamilyang Marangal ay gumagamit ng ibang salin kung saan may natatanging 14 na talutot, habang may 16 na talutot naman ang ginagamit sa mga alpiler ng kasapi ng Diet, sa tulot-lakbay, at sa mga iba pang mga bagay na kumakatawan sa kapangyarihan ng Baginda. Ang Tatak Marangal ay ginagamit din sa mga watawat ng Pamilyang Marangal.

Gamit sa Kanluraning Kutamaya

Bilang Maginoo ng Garter at bilang Maginoo ng Ginintuang Lana. Ginagamit naman ni Akihito ang tatak Krisantemo bilang kutamayang panlusob at taluktok.
PH ng lupa

Ang pH ng lupa ay ang sukat ng kaasiman ng lupa. Ito ay isang mahalagang bagay na kailangang alalahanin sa panananim dahil may-ilang halamang maaari lamang mabuhay sa isang tiyak na antas ng asim. Ang pagkakaroon ng maraming sangkap na organiko sa lupa mula sa nabubulok na mga bahagi ng halaman at hayop ay siyang dahilang ng normal na pH na makabubuti para sa normal na pagsibol, paglaki at pamumunga ng mga halaman.
Benus (planeta)

Ang Benus ay ang pangalawang planeta na malapit sa araw. Pinangalanan mula sa diyosa ng pag-ibig at kagandahan ng mga Romano, ito ay pang-anim na pinakamalaking planeta sa sistemang solar. Binabansagang itong Lusiper kapag lumilitaw ang planetang ito bilang "bituin ng umaga".

Kapaligiran at Klima

Nadiskubre nila na ang kapaligiran ng Benus ay may 96.5% carbon dioxide, 3.5% nitrogen, 0.015% sulfur dioxide, 0.007% argon, 0.002% water vapour, 0.0017% carbon monoxide, 0.0012% helium, 0.0007% neon, at mga bakas ng carbonyl sulfide, hydrogen chloride, at hydrogen fluoride.

Obserbasyon

Sa ating mga mata lamang ay makikita natin ang Benus mula sa langit na may puting kulay at napakaliwanag. Ang magnitud ng kaliwanagan nito ay -4.9. Ang planetang Benus ay magiging pinakamaliwanag sa petsang Abril 30,2017.

Explorasyon

Unti-unting humina ang pag-aaral ng mga siyensiya ukol sa posibilidad na pamumuhay sa Benus sapagkat ito'y imposibleng maging tahanan ng mga tao ayon sa mga interpretasyon.  
Noong Oktubre 18,1967, ang explorasyon ng Venera 4 ay nakarating sa kapaligiran ng Benus at nagsimula ang experamento ng mga siyentista sa base dito.
Zeya, Rusya

Kasaysayan

Itinatag ito noong 1879 bilang pamayanan ng Zeysky Sklad (Зе́йский Склад, literal na bodega ng Zeya), bilang sentro ng panustós at administratibo para sa bagong-tuklas na mga deposito ng ginto sa limasan ng Ilog Zeya. Pagsapit ng 1906, lumago ang pamayanan na may higit sa 5,000 katao, at ginawaran ito ng katayuang panlungsod sa ilalim ng pangalang Zeya-Pristan (Зе́я-При́стань, literal na Pantalan ng Zeya). Noong 1913, pinaikli ang pangalan sa Zeya.
Nanatiling isa sa pinakamahalagang mga sentro ng pagmimina ng ginto sa Rusya ang Zeya, hanggang sa pagbubukas ng rehiyong Kolyma noong dekada-1930.
Ang pagtatyo ng Saplad ng Zeya, simula noong 1964, ay nagbunsod sa panibagong paglago ng lungsod.

Ekonomiya

Pangunahing sektor ng ekonomiya sa lungsod ang Saplad ng Zeya. Ginagawa rin sa lugar ang panggugubat, pagmimina ng ginto, at pagsasaka.
Kabuuang pambansang produkto

Ang Kabuuang Pambansang Produkto (Ingles: Gross National Product o GNP) ang halagang pamilihan ng lahat ng mga produkto at serbisyong prinodyus sa isang taon ng trabaho at pag-aaring sinuplay ng mga residente ng isang bansa. Hindi tulad ng kabuuang produktong domestiko(GDP) naglalarawan ng produksiyon batay sa heograpikal na lokasyon ng produksiyon, ang GNP ay naglalaan ng produksiyon batay sa pag-aari. Ang GNP ay hindi nagtatangi sa pagitan ng kwalitatibong mga pagpapabuti sa katayuan ng mga teknikal na sining (e.g. papataas na bilis ng pagpoproseso ng kompyuter) at mga pagtaas na kwantitibo sa mga kalakal(e.g. bilang mga kompyter na pinrodyus) at isinasaalang ang parehong ito na mga anyo ng "paglagong ekonomiko".

GNP vs. GDP

Ang Kabuuang Pambansang Produkto(GNP) ay kadalasang sinasalungat sa Kabuuang produktong domestiko(GDP). Bagaman ang GNP ay sumusukat ng mga output na nalilikha ng mga negosyo ng isang bansa(kahit pa ito ay pisikal na nasa bansa o nasa ibang bansa), ang GDP ay sumusukat ng kabuuang output na nilikha sa loob ng mga hangganan ng isang bansa kahit ito ay nilikha ng sariling lokal na negosyo ng bansa o ng mga negosyo ng dayuhan. Kapag ang kapital ng bansa o mga magpakukunang trabaho ay ginamit sa labas ng mga hangganan nito o kapag ang isang negosyo ng dayuhan ay pinapatakbo sa teritoryo nito, ang GDP at GNP ay maaaring lumikha ng iba't ibang mga sukat ng kabuuang output. Halimbawa noong 2009, tinantiya ng Estados Unidos ang GDP nito sa $14.119 trilyon at ang GNP nito sa $14.265 trilyon.

Gamit

Ginagamit ng Estados Unidos ang GNP bilang pangunahing sukat nito ang kabuuang gawaing ekonomiko bago ang 1991 nang simula itong gumamit ng GDP. Sa paglipat, ang Bureau of Economic Analysis (BEA) ay nagbanggit na ang GDP ay nagbibigay ng mas madaling paghahambing ng ibang mga sukat ng gawaing ekonomiko ng Estados Unidos at ang halos lahat ng mga bansa ay kumuha na ng GDP bilang kanilang pangunahing sukat ng produksiyon.
Neon

Ang neon (Kastila: neon, Ingles: neon) ay isang uri ng gas. Isa itong elementong kimikal na may simbolong Ne at atomikong bilang na 10. Mayroon din itong atomikong timbang na 20.183, punto ng pagkatunaw (MP o melting point) na 248.67 °C, punto ng pagkulo (BP o boiling point) na 245.95 °C, at V na 0. Bagaman isang napakakaraniwang elemento sa uniberso, bihira ito sa mundo. Isa itong hindi magalaw, walang-kulay, at hindi nakikitang gas sa pamantayang mga kalagayan o kundisyon. Nagbibigay ang neon ng kakaiba at natatanging mamula-mula o naranghalang katingkaran kapag dinaanan ng kuryente at kapag ginamit sa tubong Geissler o tubong pangdiskarga at mga lamparang neon (ilawang neon). pangkalakalan (commercial) na nakukuha ito mula sa hangin, kung saan natatagpuan ito sa maliliit o bakas na mga bilang. Ginagamit ito para sa mga ilaw ng neon ng lungsod. Nagmula ang salitang neon sa salitang Griyegong nangangahulugang "bago". Natuklasan ito nina William Ramsay (binabaybay ding William Ramsey) at Morris W. Travers noong 1898.
Hindi ito nagkakaroon ng reaksiyon at hindi sumasanib sa iba pang mga elemento, kaya't matatagpuan nag-iisa o nagsasarili lamang. Bagaman may katangiang maging mapula o narangha kapag dinaanan ng kuryente, umiilaw o nagliliwanag rin ito na may iba't ibang mga kulay. Dahil sa kalidad o katangiang ito ng neon, kaya ito ginagamit sa mga karatula.
Orasang may pendulo

Ang orasang may pendulo ay isang uri ng orasang nakapagpapanatili ng oras sa pamamagitan ng pendulo. Ito ang unang tumpak na orasan. Naimbento ng Olandes na si Christiaan Huygens ang unang gumaganang orasang de-pendulo noong 1657. Bagamang si Galileo ang nakatuklas sa pendulo noong mga 1583, habang pinagmamasdan niya ang isang lamparang umuugoy sa loob ng katedral ng Pisa, hindi siya ang matagumpay na nakagawa ng isang orasang may pendulo sapagkat nangangailangan ito ng isang kumplikadong mekanismo. Napag-isipan lamang ni Galileong kapag nakakabit ang isang orasan sa isang pendulo, maaaring gawin ang mga itong gumalaw ng bahagya sa bawat pag-ugoy ng pendulo, at sa tamang haba gagalaw ang mga "kamay" ng orasan sa tamang pagkakataon upang makapagsukat ng oras. Si Huygens ang nag-aral ng mga pendulo at nakaimbento ng matagumpay na mekanismong para sa orasang may pendulo.
Kobe Shimbun no Nanokakan

Ang Kobe Shimbun no Nanokakan ay isang palabas sa telebisyon sa bansang Hapon.
279 Thule

Ang 279 Thule ay isang planetang hindi pangunahin.
Tangway ng Iberia

Ang Tangway ng Iberia (Ingles: Iberian Peninsula) ay matatagpuan sa pinakatimog-kanlurang dako ng Europa at kinalalagyan ng mga bansang Portugal, Espanya, Andorra, Teritoryong Britaniko ng Gibraltar at ng isang maliit na kapiraso ng Pransiya. Ang timog nito ay halos kadikit ng hilagang baybay ng kontinente ng Aprika, pinaghihiwalay lamang ng Kipot ng Gibraltar.
Ang katagang Iberia ay mula sa itinawag ng mga sinaunang Griyego sa tangway na ito (Ιβηρία).
Asako Toki

Si Asako Toki ay isang mang-aawit mula sa bansang Hapon.
Mai Hoshimura

Si Mai Hoshimura ay isang mang-aawit mula sa bansang Hapon.
Paperback

Ang paperback (tinatawag ding pocket book [naibubulsang aklat]) ay tumutukoy sa isang aklat na malambot ang pabalat o takip. Karaniwang yari sa papel o kartolina ang pabalat nito, na pinagdirikit o pinagsasanib ng pagtahing pasulsi o sa pamamagitan ng mga staple.
Fuwa

Ang Fuwa (Tsino: 福娃; pinyin: Fúwá; sa literal na kahulugan "mga manikang suwerte" at maaaring tawagin bilang "mga Palakaibigan"), ay mga maskot ng Palarong Olimpiko sa Tag-init 2008 sa Beijing. Nilikha ang mga disenyo ni Han Meilin, isang tanyag na artistang Tsino. Ang mga disenyo ay inilabas ng Pambansang Lipunan ng Araling Panitikang Klasiko ng Tsino noong 11 Nobyembre 2005 sa pagdiriwang ng ika-1000 araw bago ang pagbubukas ng palaro.
Ang Fuwa ay binubuo nang lima: Beibei, Jingjing, Huanhuan, Yingying, at Nini. Kung pinagsama, ang mga pangalan ay nagbubuo ng pangungusap na "北京欢迎你", Běijīng huānyíng nǐ na ibig sabihing "Binabati ka ng Beijing sa iyong pagdating." Ang likas na pangalan nila ay 'Ang mga Palakaibigan', naging 'Fuwa' ang pangalan nila nang may nagsasabing ang pangalan ay maaaring malito sa pagkaunawa.
Habang nabigyan siya ng makasining lisensiya sa kanyang komisyon, nakiusap nang kasunod ng mga opisyal kay Han Meilin na ibilang ang mga iba't ibang disenyong Tsino at palahayupan sa Fuwa. Gumuhit si Han Meilin ng mga 1,000 modelo na maaaring gamitin sa Fuwa bago isaayos sa limang katauhan.
Allioli

Ang allioli (mula sa all i oli, Katalan/Balensyano para sa “bawang at mantika”, bigkas [a·lyi·yó·li]) ay isang tipikal na peyst ng València at Catalunya. Gawa ito sa pagdurog ng bawang sa mantika ng oliba at asin sa isang lusong hanggang makamit ang isang makinis na kayarian.
Naiiba ang aiòli ng Prouvènço sa pagkaragdag dito ng itlog. Dito, maaari rin itong tumukoy sa isang buong dish o pagkaing binubuo ng pinakulong gulay, pinakulong isda (karaniwan bakalao), at pinakulong itlog, inihanda kasama ng sarsang allioli.
Hello My Teacher

Ang Hello My Teacher ay isang palabas sa telebisyon sa Timog Korea.
Weed, California

Ang Weed ay isang lungsod sa California, Estados Unidos.
El reloj

Balangkas

Binubuo ng Cantoral ang awiting ito sa pagtatapos ng isang paglilibot ng grupo ng musika ng Estados Unidos na si Los Tres Caballeros sa baybayin ng Ilog Potomac sa Washington, DC, noong 1956. Sa paglilibot, nagkaroon siya ng relasyon sa isang batang babae na dumalo sa isang palabas. Kailangan talaga siyang bumalik sa New York kinabukasan. Tumingin si Cantoral sa orasan sa silid nang maghiwalay siya sa dalaga. Ang kaganapang ito ang dahilan ng paggawa ng isang malalim na awit ng pag-ibig.
Pinangunahan ni Los Tres Caballeros ang awit noong 1957 at kaagad na nagtagumpay. Simula noon, ang awiting ito ay isinalin sa iba't ibang wika.

Lyrics

Reloj no marques las horas

Porque voy a enloquecer

Ella se irá para siempre

Cuando amanezca otra vez
Nomás nos queda esta noche

Para vivir nuestro amor

Y tu tic-tac me recuerda

Mi irremediable dolor
Reloj detén tu camino

Porque mi vida se apaga

Ella es la estrella

Que alumbra mi ser

Yo sin su amor no soy nada
Detén el tiempo en tus manos

Haz esta noche perpetua

Para que nunca se vaya de mí

Para que nunca amanezca
Fuyu no Rinbu

Ang Fuyu no Rinbu ay isang palabas sa telebisyon sa bansang Hapon.
Geila Zilkha

Si Geila Zilkha ay isang mang-aawit mula sa bansang Hapon.
Case Unclosed

Ang Case Unclosed ay isang palabas sa telebisyon sa Pilipinas ng GMA Network.
Fianarantsoa

Kasaysayan

Itinayo ito ng Merina noong unang bahagi ng ika-19 na dantaon bilang pampangasiwaang kabisera para sa bagong-lupig na mga kahariang Betsileo.
Nakilala ang Fianarantsoa sa kilusang pampolitiko sa panahong kontemporaryo, at naging isa sa mga "magulong lugar" noong krisis pampolitika ng 2002. Kilala ang mga mag-aaral mula sa Unibersidad ng Fianarantsoa sa pakikipag-kaisa sa radikal na makakaliwang mga pangkat. Ang alkalde ng Fianarantsoa ay mula sa partidong pampolitika na MFM na nakabatay ang kanilang mga kulay sa watawat ng anarko-sindikalismo.
Inilagay ng Pondo para sa mga Monumento ng Daigdig ang Fianarantsoa sa talaan nito noong 2008 na 100 Pinakananganganib na mga Pook dahil karamihan sa mga gusali sa lumang bayan nito ay lubusang nangangailangan ng pagkukumpuni. Karamihan sa mga ikukumouni ay may pagka-dali, at inaasahan ng WMF na ang pagtatala ay makapagbibigay ng pansin sa pagpopondo ng kinakailangang mga pagkukumpuni upang mapanatili ang kagandahan ng lumang bayan.

Heograpiya

Ang Fianarantsoa ay nasa katamtamang taas na 1,200 metro (3,900 talampakan), at may populasyon itong 190,318 katao (pagtataya noong 2013).

Transportasyon

Ang Fianarantsoa ay nasa dulo ng Daambakal ng Fianarantsoa-Côte Est. Mayroon din isang paliparan ang lungsod.
1456 Saldanha

Ang 1456 Saldanha ay isang planetang hindi pangunahin.
Equestrian sa Palaro ng Timog Silangang Asya 2007

Ang equestrian sa Palaro ng Timog Silangang Asya 2007 ay gaganapin sa Nakhon Ratchasima, Thailand mula Disyembre 6, 2007 hanggang Disyembre 16, 2007.
Ang disiplina ng equestrian ay binubuo ng dalawang (2) larangan: indibidwal at koponan.
Sulawesi

Heograpiya

Ang Sulawesi ay isang parte ng mga pulo ng Sunda (Greater) na kinabibilangan ng Sumatra, Haba, at Borneo. Ito ay napapaligiran ng Pilipinas at Dagat Celebes sa hilaga, Borneo sa kanluran, at Timor sa timog.
Ang Sulawesi ay nahahati sa anim na probinsiya: Gorontalo, Kanlurang Sulawesi, Timog Sulawesi, Gitnang Sulawesi, Timog Silangang Sulawesi, at Hilagang Sulawesi.
Turlock, California

Ang Turlock ay isang lungsod sa California, Estados Unidos.
Anak ni Waray

Ang pelikulang Anak ni Waray ay pelikula nina Nida Blanca at Nestor de Villa noong 1959. Gawa ito ng LVN Pictures.